Edvard Ottosen Schwartzkopf

Edvard Ottosen Schwartzkopf (født 1700 på Manger, død oktober 1753) var en dansk-norsk lærer og forfatter.

Schwartzkopf tok studenteksamen i 1721 og begynte deretter å  studere teologi i København. I 1727 ble han lærer på Vajsenhuset, men fikk i 1733 sparken for å ha medvirket til utgivelsen av et anonymt herrnhutisk skrift. Etter dette livnærte han seg av å skrive, og hadde tittelen «studiosus emeritus», noe som tyder på at han aldri tok embedseksamen.

Han etterlot seg et manuskript på 124 oversatte salmer, men disse er det usikkert om det er han som har oversatt, til tross for at de bærer hans navn. Derimot vet man at han skrev ut boken Et lille Erindrings-Lexicon over adskillige Personer som  ikke kom ut før i 1868.

I Norsk Salmebok er han representert med én salme han har oversatt.

 Litteratur  
 Anne Kristin Aasmundtveit, Biografisk leksikon til Norsk Salmebok og Norsk Koralbok, Verbum forlag, Oslo, 1995. ISBN 82-543-0573-0. Side 64.

 Eksterne lenker 
 Biografi i Den Danske Salmebogen Online

Kategori:Danske forfattere
Kategori:Danske salmediktere
Kategori:Norske salmediktere
Kategori:Fødselsdato ikke oppgitt
Kategori:Dødsdato ikke oppgitt
Kategori:Fødsler i 1700
Kategori:Dødsfall i 1753
Kategori:Personer fra Alver kommune